Diari Oficial de la Generalitat Valenciana


Sumari del DOGV 7515, del 29-04-2015 (2015/3692)

Informació pública de la iniciació del procediment de delimitació parcial de la forest d'utilitat pública número 26 denominat Corrals del Marqués, pertanyent a la Generalitat Valenciana, situada en el terme municipal d'Alacant, província d'Alacant, en el tram que limita amb les parcel·les cadastrals 16, 19, 20 i 9003 del polígon 1 i amb les parcel·les 5925804YA5188D0736MK i 8340904BS5873G4345CN.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7515

Data del DOGV
:   29-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3692


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la iniciació del procediment de delimitació parcial de la forest d'utilitat pública número 26 denominat Corrals del Marqués, pertanyent a la Generalitat Valenciana, situada en el terme municipal d'Alacant, província d'Alacant, en el tram que limita amb les parcel·les cadastrals 16, 19, 20 i 9003 del polígon 1 i amb les parcel·les 8088992JT2950V9767AT i 0489218QG9635M7975EX. [2015/3692]  
Mitjançant l'Orde Ministerial de 7 d'octubre de 1965 es va incloure en el Catàleg de domini públic i d'utilitat pública de la província d'Alacant la forest denominada Corrals del Marqués, situada en el terme municipal d'Alacant, amb les característiques següents:  
Denominació: Corrals del Marqués.  
Partit judicial: Alacant.  
Terme municipal: Alacant.  
Pertinença: Generalitat Valenciana.  
Cabuda pública: 303,555 ha.  
Enclavats: 0,745 ha.  
Cabuda total: 304,3 ha.  
Límits: nord: terme municipal de Xixona; est: cultius particulars; sud: cultius particulars i terme de Mutxamel; oest: terme de Sant Vicent del Raspeig.  
En data 6 de novembre de 2014, l'enginyer competent de la demarcació forestal va realitzar una memòria de delimitació parcial de la forest d'utilitat pública número 26 denominada Corrals del Marqués, situada en el terme municipal d'Alacant que contenia la informació següent:  
1. Antecedents  
2. Justificació i preferència  
3. Descripció geogràfica de la muntanya  
4. Posició administrativa i pertinença  
a) Estudi de titularitat cadastral per mitjà de la Gerència Territorial de Cadastre  
b) Certificació registral de la forest.  
Així mateix inclou proposta motivada de començar per la segona fase.  
Una vegada redactada la memòria, la Direcció Territorial d'Alacant la va remetre a la Direcció General de Medi Natural per a la seua aprovació, i va elevar al seu torn una proposta en què es justificava la necessitat d'iniciar l'expedient de delimitació.  
Per tant, d'acord amb el que disposa l'article 21 de la Llei 43/2003, de Forests, en l'article 42 de la Llei 3/1993, Forestal de la Comunitat Valenciana, i l'article 113 del Decret 98/1995, així com en el Decret 9/2014, de 9 de juny, del president de la Generalitat, pel qual determina les conselleries en què s'organitza l'Administració de la Generalitat, i en la Llei 14/2003, de 10 d'abril, de Patrimoni de la Generalitat Valenciana, competix a la Conselleria d'Infraestructures, Territori i Medi Ambient la resolució i iniciació del present expedient de delimitació. La instrucció i tramitació de la delimitació la realitzarà la Direcció Territorial d'Alacant d'acord amb el que disposa l'article 112 del Decret 98/1995 pel qual s'aprova el Reglament de la Llei Forestal.  
A la vista d'allò que s'ha fet, i de conformitat amb les potestats que m'han sigut conferides per mitjà del Decret 85/2013, de 28 de juny, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, acord:  
  
Primer  
L'inici de l'expedient de delimitació parcial de la forest d'utilitat pública número 26 denominada Corrals del Marqués pertanyent a la Generalitat Valenciana, situada en el terme municipal d'Alacant, província d'Alacant, amb una superfície total de 304,3 ha, que limita pel nord: terme municipal de Xixona; este: cultius particulars; sud: cultius particulars i terme de Mutxamel; oest: terme de Sant Vicent del Raspeig, en el tram que limita amb les parcel·les cadastrals 16, 19, 20 i 9003 del polígon 1 i amb les parcel·les 5861962LZ3188P2550TD i 1025554WI4309X7484TF.  
  
Segon  
Nomenar instructor d'este expedient Gerardo Álvaro Esteban, tècnic adscrit a la Direcció Territorial d'Alacant de la Conselleria d'Infraestructures, Territori i Medi Ambient, sense perjuí de la possibilitat de recusació, d'acord amb el que disposa l'article 29 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
Tercer  
Ateses les característiques de la forest, no s'aprecia que siga necessària la declaració de zones de defensa previstes en els articles 85 i 86 del Reglament de forests.  
  
Quart  
Es faculta l'instructor perquè procedisca a l'anunci de fitació, que tindrà lloc com a mínim tres mesos després de la publicació d'este acord.  
  
Quint  
La Direcció Territorial d'Alacant comunicarà al Registre de la Propietat l'acord d'iniciació del procediment a fi que, per mitjà de nota al marge de la inscripció de domini, es prenga nota de la seua incoació de conformitat amb l'article 80.2 del Decret 485/1962, de 22 de febrer, pel qual s'aprova el Reglament de forests.  
  
  
Sext  
Este acord d'iniciació haurà de publicar-se en el DOCV, sense perjuí de la possibilitat d'utilitzar addicionalment altres mitjans de difusió. Al seu torn, l'anunci d'inici de les operacions de fitació haurà de publicar-se mitjançant un edicte en l'Ajuntament d'Alacant. I se sol·licitarà que es designe un representant.  
  
Sèptim  
Durant el termini de 45 dies naturals comptats a partir de l'endemà de la publicació del present acord, els que es conceptuen amb dret a la propietat de la forest o de part d'esta i els contigus que desitgen acreditar el que puga correspondre'ls, hauran de presentar els documents pertinents, amb l'advertiment que transcorregut el termini no se n'admetrà cap altre, i als que no els hagen presentat, que no podran formular reclamació sobre propietat en l'expedient de delimitació. A fi de facilitar la devolució dels documents originals, se'n recomana presentar dos còpies, a fi de poder-los tornar una vegada haja tingut l'efecte corresponent en l'expedient.  
Els documents han de remetre's a la Direcció Territorial d'Alacant en el carrer Churruca, 29, 03348 Alacant. Caldrà indicar com a referència el número d'expedient FOVARIOS 10/2014.  
  
Octau  
Seran notificats, personalment, els amos de les finques adjacents i també, si és el cas, els usufructuaris o titulars d'hipoteques o altres drets reals sobre estes quan siguen coneguts els seus domicilis, tal com ho prevé l'article 59 de la Llei 30/1992, de Règim Jurídic de les Administracions Públiques i Procediment Administratiu Comú, es faculta la Direcció Territorial a realitzar un anunci públic que servirà com a notificació als possibles interessats no identificats, als titulars de béns i drets que siguen desconeguts, a aquells respecte dels quals siga ignorat el seu parador i als que intentada la notificació no s'haja pogut practicar esta. A fi de no causar indefensió a tercers, es comunica que en el cas de transmissió d'algun dret sobre titularitat, haurà de ser comunicat a la Direcció Territorial d'Alacant, informant sobre la tramitació del present expedient al nou titular.  
Contra este acte de tràmit, que no impedix continuar el procediment, no pot interposar-se recurs en via administrativa. Es pot oposar a este en els recursos procedents enfront de la resolució que pose fi al procediment (art. 107 i ss. de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú). No obstant això, es poden efectuar les al·legacions que es consideren oportunes o millor convinguen al seu dret, que seran tingudes en compte per l'òrgan competent en la redacció de la corresponent proposta de resolució.  
  
València, 29 de gener de 2015. La consellera d'Infraestructures, Territori i Medi Ambient: Isabel Bonig Trigueros.